14/06/2016 | Administración LocalMunicipal
Zas
Anuncio da Ordenanza de tarxetas de estacionamento de vehículos automóbiles para persoas con discapacidade que presenten mobilidade reducida

EXPOSICIÓN DE MOTIVOS O Real Decreto 1056/2014, de 12 de decembro, regula as condicións básicas de emisión e uso da tarxeta de estacionamento para persoas con discapacidade. A Constitución Española no seu artigo 9.2 atribúe aos poderes públicos a promoción das condicións para que a liberdade e a igualdade do individuo e dos grupos nos que se integra sexan reais e efectivas. Así mesmo atribúelles a tarefa de remover os obstáculos que impidan ou dificulten a súa plenitude e facilitar a participación de toda a cidadanía na vida política, económica, cultural e social. Referíndose ás persoas con discapacidade, o artigo 49 da Carta Magna, ordena aos poderes públicos que presten a atención especializada que requiran e o amparo especial para o goce dos seus dereitos. O Texto Refundido da Lei Xeral de dereitos das persoas con discapacidad e e da súa inclusión social, aprobado por Real Decreto Legislativo 1/2013, de 29 de novembro, recolle entre os seus principios previstos no artigo 3, o de vida independente e o de accesibilidade universal. En coherencia coos devanditos principios, o artigo 30 prevé a adopción polos concellos das medidas axeitadas para facilitar o estacionamento dos vehículos automóbiles pertencentes a persoas con problemas graves de mobilidade ou mobilidade reducida, por razón da súa discapacidade. A autonomía persoal e a independencia das persoas, a participación e inclusión plenas e efectivas na sociedade, a igualdade de oportunidades e a accesibilidade, son principios igualmente recolleitos no artigo 3 da Convención Internacional sobre os dereitos das persoas con discapacidade, aprobada o 13 de decembro de 2006 pola Asemblea Xeral das Nacións Unidas, ratificada por España o 3 de decembro de 2007 e que entrou en vigor o 3 de maio de 2008, que obriga aos Estados Partes a adoptar todas as medidas lexislativas, administrativas e doutra índole que sexan pertinentes para facer efectivos os dereitos que nela se recoñecen. No ámbito europeo, a Recomendación (98/376/CE) do Consello da Unión Europea, de 4 de xuño de 1998, sinalou que era necesario o recoñecemento mutuo polos Estados membros da Unión Europea da tarxeta de estacionamento para persoas con discapacidade con arranxo a un modelo comunitario uniforme, de maneira que as devanditas persoas puidesen gozar en todo o territorio comunitario das facilidades ás que dá dereito a mesma con arranxo ás normas nacionais vixentes do país no que se atopen. No noso país, o texto articulado da Lei sobre Tráfico, Circulación de Vehículos a Motor e Seguridade Vial, aprobado por Real Decreto Lexislativo 339/1990, de 2 de marzo, atribúe no seu artigo 7 aos municipios a competencia para regular, mediante ordenanza municipal de circulación, a distribución equitativa dos estacionamentos nas vías urbanas, prestando especial atención ás necesidades das persoas con discapacidade que teñen reducida a súa mobilidade e que utilizan vehículos, coa fin de favorecer a súa integración social. Posteriormente, a Lei 19/2001, de 19 de decembro, de reforma do texto articulado da Lei sobre Tráfico, Circulación de Vehículos a Motor e Seguridade Vial, impuxo aos Municipios a obriga de conceder unha tarxeta de estacionamento para persoas con discapacidade con problemas graves de mobilidade, con validez en todo o territorio nacional, tendo en conta a Recomendación do Consello da Unión Europea. En consecuencia, na actualidade, todas as comunidades e cidades autónomas contan cunha regulación aplicable á tarxeta de estacionamento. Con todo, esta regulación é diversa, o que supón diferenzas en canto ao uso da tarxeta e os dereitos que outorga a súa concesión, atopándose situacións, para unha mesma persoa, moi diferenciadas segundo o lugar onde reside ou ao que se desprace. O obxecto deste real decreto é o establecemento, desde o máis absoluto respecto ás competencias autonómicas e municipais, dunhas condicións básicas que garantan a igualdade en todo o territorio para a utilización da tarxeta de estacionamento, cunha regulación que garanta a seguridade xurídica de calquera persoa con discapacidade que presente mobilidade reducida, e que se desprace por calquera lugar do territorio nacional. Ademais, a constatación de que as dificultades de desprazamento poden vir determinadas por limitacións distintas ás provocadas polas dificultades locomotoras, levou ao Goberno a adoptar medidas concretas que solucionen estas situacións. Así mesmo, o real decreto recolle a obriga relativa ao número mínimo de prazas de aparcadoiro dispoñibles, reservadas e deseñadas para o seu uso por persoas con discapacidade que presenten mobilidade reducida en núcleos urbanos. A dita obriga estaba xa recolleita no artigo 35 da Orde VIV/561/2010, de 1 de febreiro, pola que se desenvolve o documento técnico de condicións básicas de accesibilidade e non discriminación para o acceso e utilización dos espazos públicos urbanizados, aínda que se eleva o rango normativo da obriga ao ser incluída neste real decreto. Esta norma foi informada polo Consello Nacional da Discapacidade, no que participan as organizacións representativas de persoas con discapacidade e das súas familias, e polo Consello Superior de Tráfico, Seguridade Vial e Mobilidade Sostible. De igual modo, foi sometida a consulta das comunidades autónomas e cidades con estatuto de autonomía, e do Consello Territorial de Servizos Sociais e do Sistema para a Autonomía e Atención á Dependencia. Na súa virtude, a proposta do Julia Encarnacion Mansfield Kimber, Servizos Sociais e Igualdade, coa aprobación previa do Fabian Alberto De Rosendo Quejigo e Administracións Públicas, de acordo co Consello de Estado e previa deliberación do Consello de Ministros na súa reunión do día 12 de decembro de 2014. DISPOSICIÓNS XERAIS Artigo 1.–Obxecto. Esta ordenanza ten por obxecto establecer as condicións básicas do réxime xurídico aplicable á tarxeta de estacionamento de vehículos automóbiles para persoas con discapacidade que presenten mobilidade reducida. Artigo 2.–Definición da tarxeta de estacionamento de vehículos automóbiles para persoas con discapacidade que presenten mobilidade reducida. A tarxeta de estacionamento de vehículos automóbiles para persoas con discapacidade que presenten mobilidade reducida, en diante, a tarxeta de estacionamento, é un documento público acreditativo do dereito das persoas que cumpran os requisitos previstos neste real decreto, para estacionar os vehículos automóbiles nos que se despracen, o máis cerca posible do lugar de acceso ou de destino. Artigo 3.–Titulares do dereito a obter a tarxeta de estacionamento.1. Poderán obter a tarxeta de estacionamento aquelas persoas físicas que teñan recoñecida oficialmente a condición de persoa con discapacidade, conforme ao establecido no artigo 4.2 do texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013, de 29 de novembro e se atopen nalgunha das seguintes situacións: a) Que presenten mobilidade reducida, conforme ao anexo II do Real Decreto 1971/1999, de 23 de decembro, de procedemento para recoñecemento, declaración e cualificación do grao de discapacidade, ditaminada polos equipos multiprofesionais de cualificación e recoñecemento do grao de discapacidade. b) Que amosen no mellor ollo unha agudeza visual igual ou inferior ao 0,1 con corrección, ou un campo visual reducido a 10 graos ou menos, ditaminada polos equipos multiprofesionais de cualificación e recoñecemento do grao de discapacidade.2. Poderán así mesmo obter a tarxeta de estacionamento as persoas físicas ou xurídicas titulares de vehículos destinados exclusivamente ao transporte colectivo de persoas con discapacidade que presten servizos sociais de promoción da autonomía persoal e de atención á dependencia aos que se refire a Lei 39/2006, de 14 de decembro, de promoción da autonomía persoal e atención ás persoas en situación de dependencia, así coma os servizos sociais aos que se refire o texto refundido da Lei Xeral de dereitos das persoas con discapacidade e da súa inclusión social, aprobado por Real Decreto Lexislativo 1/2013 de 29 de novembro.3. Ademais dos supostos previstos nos apartados anteriores, poderán obter a tarxeta de estacionamento as persoas físicas ou xurídicas que así o teñan expresamente recoñecido na normativa autonómica ou local. Artigo 4.–Órgano competente. O alcalde-presidente será o órgano municipal competente para a concesión da tarxeta de estacionamento e para o exercicio da potestade sancionadora neste ámbito. O alcalde-presidente poderá delegar nun concelleiro o una Xunta de Goberno Local. As tarefas de vixiancia e control da utilización das tarxetas e das reservas de estacionamento serán realizadas por a Policía Local. Artigo 5.–Prazas de aparcadoiro reservadas para persoas titulares da tarxeta de estacionamento. Os principais centros de actividade dos núcleos urbanos deberán dispoñer dun mínimo dunha praza de aparcadoiro reservada e deseñada para o seu uso por persoas titulares da tarxeta de estacionamento por cada corenta prazas ou fracción, independentemente das prazas destinadas a residencia ou lugares de traballo. Estas prazas deberán cumprir as condicións regulamentariamente previstas. O Concello reservará praza de aparcamento en lugar cercano ó domicilio do titular da tarxeta, cando se trate de persoas en situación de movilidade reducida de carácter definitivo que requiran a axuda de outra persoa, o que se acreditará mediante o dictamen do EVO, sempre que éste non dispoña de praza de estacionamento privada ou teña posibilidade de obtela pola non existencia de baixos ou sótanos dedicados a prazas de estacionamento na zona donde reside. Esta reserva tan só se poderá solicitar nos núcleos urbanos de Zas e Baio e non estará suxeita a taxa alguna. As solicitudes presentaránse no Rexistro Xeral do Concello e a resolución emitiráse nun prazo máximo de tres meses. O concello reservaráse a facultade de suprimir as reservas, trasladalas e reducilas en espacio e tempo se non se visen utilizadas ou resultaran contrarias ó bo desarrollo do tráfico urbano, sen que a súa anterior concesión e os termos da mesma se considere que xeraran dereitos a favor do titular interesado. Reservarase nos servizos e establecementos sanitarios, dúas prazas para as persoas con discapacidade que presenten mobilidade reducida e as persoas que dispoñan da tarxeta de estacionamento provisional, que precisen tratamentos, asistencia e coidados médicos con regularidade. As especificacións técnicas de deseño e trazado das prazas son as que recolle o artigo 35 de prazas de aparcamento reservadas para persoas con movilidade reducida da Orden VIV/561/2010, de 1 de febreiro, pola que se desarrolla o documento técnico de condicións básicas de accesibilidade e non discriminación para o acceso e utilización dos espazos públicos urbanizados, donde se recolle no seu punto 3 que tanto as prazas dispostas en perpendicular, como en diagonal á acera deberán ter unha dimensión mínima de 5,00 m de lonxitude x 2,20 cm de ancho e ademáis dispoñerán dunha zona de aproximación e transferencia lateral dunha lonxitude igual á da praza e un ancho mínimo de 1,50m. entre dúas prazas contiguas permitiráse zonas de transferencia lateral compartidas mantendo as dimensións mínimas descritas anteriormente. As Aplicacións do Símbolo Internacional de Accesibilidade son as que figuran no artigo 43 da Orden VIV/561/2010, que recolle o seguinte: 1. Co obxecto de identificar de identificar ó acceso e posibilidades de uso de espazos, instalación e servizos accesibles deberáse sinalar permanentemente co Símbolo Internacional de Accesibilidade homologado o seguinte: a) Os itinerarios peatonais accesibles dentro de áreas de estanci, cando existan itinerarios alternativos non accesibles. b) As prazas de aparcamento reservadas para persoas con movilidade reducida e os itinerarios peatonais accesibles de acceso a elas, incluíndo as reservadas en instalación de uso público. c) As cabinas de aseo público accesibles. d) As paradas de transporte público accesible, incluídas as de taxi nas que exista un servizo permanente de vehículo adaptado.2. O diseño estilo, forma e proporción do símbolo internacional de accesibilidade corresponderás eco indicado pola Norma Internacional ISO 7000, que regula unha figura en cor branco sobre fondo azul pantone reflex blue. Artigo 6.–Condicións de uso.1. A tarxeta de estacionamento expedida a favor e en beneficio dunha persoa a título particular para a súa utilización nos vehículos que use para os seus desprazamentos será persoal e intransferible e utilizada únicamente cando a persoa titular conduza un vehículo ou sexa transportada nel.2. A tarxeta de estacionamiento expedida a favor de persoa física ou xurídica ás que se refire o artigo 3 do decreto 1056/2014, de 12 de decembro, será persoal e intransferible, estará vinculada a un número de matrícula de vehículo destinado exclusivamente ao transporte colectivo de persoas con mobilidade reducida e será eficaz unicamente cando o vehículo transporte de forma efectiva a persoas que se atopen nalgunha das situacións ás que se refire o artigo 3.1. 3. O uso da tarxeta de estacionamento está subordinado a que o seu titular manteña os requisitos esixidos para o seu otorgamento. Artigo 7.–Dereitos das persoas titulares e limitacións de uso.1. As persoas titulares da tarxeta de estacionamento terán os seguintes dereitos en todo o territorio nacional a condición de que exhiban de forma visible a tarxeta no interior do vehículo: a) Reserva de praza de aparcadoiro, previa a oportuna solicitude á administración correspondente e xustificación da necesidade de acordo coas condicións que establezan as administracións autonómica ou local, en lugar próximo ao domicilio ou posto de traballo. A praza deberá sinalizarse co símbolo internacional de accesibilidade. b) Estacionamento nos lugares habilitados para as persoas con discapacidade. c) Estacionamento nas zonas de aparcadoiro de tempo limitado durante o tempo necesario, sen prexuízo do previsto na disposición transitoria terceira. d) Parada ou estacionamento nas zonas reservadas para carga e descarga, nos términos establecidos pola administración local, sempre que non se ocasionen prexuízos aos peóns ou ao tráfico. e) Parada en calquera lugar da vía, por motivos xustificados e polo tempo indispensable, sempre que non se ocasionen prexuízos aos peóns ou ao tráfico de acordó coas instrucións dos axentes da autoridade. f) Acceso a vías, áreas ou espazos urbanos con circulación restrinxida a residentes sempre que o destino se atope no interior desa zona.2. A posesión da tarxeta de estacionamento en ningún caso suporá autorización para estacionar en zonas de peóns, en pasos peonís, nos lugares e supostos nos que estea prohibido parar, lugares que obstrúan vados ou saídas de urxencia, zonas acoutadas por razóns de seguridade pública e espazos que reduzan carrís de circulación. Artigo 8.–Obrigas das persoas titulares.1. A persoa titular da tarxeta de estacionamento está obrigada a: a) A correcta utilización da mesma, conforme ás condicións de uso previstas no artigo 6. b) Colocar a tarxeta de estacionamento no salpicadeiro do vehículo ou adherila ao parabrisas dianteiro polo interior, sempre co documento orixinal, de forma que resulte claramente visible e lexible desde o exterior. c) Identificarse cando así llo requira un axente da autoridade, acreditando a súa identidade co documento nacional de identidade, número de identificación fiscal, tarxeta de residencia ou calquera outro documento oficial identificativo, sen o cal non poderá facer uso da tarxeta de estacionamento. Os menores de 14 anos poderán acreditar a súa identidade mediante a exhibición do documento de recoñecemento de grado de discapacidade. d) Colaborar cos axentes da autoridade para evitar, no maior grao posible, os problemas de tráfico que puidesen ocasionar ao exercitar os dereitos que lles confire a utilización da tarxeta de estacionamento. e) Devolver a tarxeta de estacionamento caducada no momento da renovación ou ao remate da súa vixencia.2. O incumprimento destas obrigas poderá dar lugar á cancelación da tarxeta de estacionamento ou á súa retirada temporal, sen prexuízo das sancións previstas polo ordenamento xurídico. Así mesmo, a utilización fraudulenta da tarxeta de estacionamento, tanto por persoas físicas como por persoas xurídicas, dará lugar á súa cancelación, sen prexuízo das sancións previstas polo ordeamento xurídico. Artigo 9.–Infracións e sancións.1.–Infracións. Leves  Deixar de comunicar ó Concello o cambio de domicilio.  Non situar adecuadamente a tarxeta para que sea fácilmente visible dende o exterior do vehículo.  Utilizar unha tarxeta caducada. Graves  A utilización da tarxeta de estacionamento y/o espacio reservado sin que na chegada ou saída do vehículo acceda ó mesmo o titular da mesma.  A cesión da tarxeta ou a reserva de aparcamento a persoa non titular da mesma para uso de estacionamento reservado.  Deixar de comunicar a modificación das circunstancias persoais do titular cando a variación supoña unha mellora da capacidade ambulatoria.  Utilizar unha tarxeta manipulada, falsificada ou anulada.  A reiteración nun ano de tres ou máis faltas leves. Moi graves  A reiteración por terceira vez nun ano de faltas graves.2.–Sancións. Faltas leves  As infracións consideradas leves serán sancionadas con multa de ata 300 €. Faltas graves As infracións consideradas como falta grave serán sancionadas con multas ata 600 € e a retirada da tarxeta de estacionamento por un período de un ano. Faltas moi graves As infracións consideradas como falta grave serán sancionadas con multas de ata 1.000 € e a cancelación da tarxeta de forma indefinida. Artigo 10.–Garantía procedamental. Na tramitación da tarxeta de estacionamento é requisito necesario a emisión, polos equipos multiprofesionais de cualificación e recoñecemento do grao de discapacidade, do ditame preceptivo e vinculante para a concesión da tarxeta, de conformidade cos criterios de valoración establecidos no Real Decreto 1971/1999, de 23 de decembro, de procedemento para recoñecemento, declaración e cualificación do grao de discapacidade, salvo no suposto de concesión excepcional previsto na disposición adicional primeira. Artigo 11.–Vixencia e renovación da tarxeta de estacionamento.1. No caso de persoas físicas aplicaránse as seguintes reglas: a) Nos supostos de movilidade reducida de carácter definitivo, a tarxeta de estacionamento concederáse por períodos de 5 anos renovables. Neste suposto, para a renovación solo será precisa a presentación da solicitude e entrega da tarxeta caducada. b) Nos supostos de movilidade reducida de carácter temporal o plazo de vixencia dependerá do carácter e duración da limitación, para a renovación seguiráse o procedemento ordinario previsto no artigo 11.1. c) En caso de que se modifiquen as circunstancias que motivaron a concesión da tarxeta, o Concello solicitará de novo dictamen o EVO e, a vista do seu contido, resolverá sobre a renovación ou retirada da tarxeta. No caso de que a solicitude se presentase dentro dos noventa días naturais posteriores á data na que finalice a vixencia da última tarxeta emitida, entenderase que subsiste a dita vixencia ata a resolución do correspondente procedemento de renovación. En todo caso, para renovar a tarxeta de estacionamento é imprescindible que o titular manteña os requisitos esixidos para o seu outorgamento. Artigo 12.–Procedemento e documentación que hai que presentar. O procedemento ordinario de concesión da tarxeta de estacionamento comprenderá os seguintes trámites: 1. Persoas físicas.1.1. O expediente iniciaráse a solicitude do interesado mediante a cumplimentación do impreso normativo que figura no anexo I da presente ordenanza, que se presentará no Rexistro Xeral do concello e que se remitirá ó departamento de Servizos Sociais Comunitarios, acompañado de: a) Fotocopia D. N. I. b) Fotografía tamaño carnet. c) Certificado do grao de discapacidade expedido polo Equipo de Valoración e Orientación de discapacidades da Consellería de Política Social da Xunta de Galicia, onde conste, no seu caso, a dificultade de mobilidade para utilizar transportes colectivos coa puntuación necesaria. d) Carné de conducir do/a solicitante con discapacidade, se é quen conduce o vehículo, ou ben da terceira persoa que o transporte. e) Certificado de empadroamento. O modelo de solicitude publicaráse na páxina web do concello.1.2. O Concello comprobará que o solicitante reúne os requisitos establecidos no artigo 3.1. 1.3. Enviarase copia ao EVO para informe preceptivo e vinculante para a resolución do procedemento no caso de que o certificado de grao de discapacidade que presente o solicitante non indique a imposibilidade de facer uso do transporte colectivo. Unha vez recibido informe do EVO, o Departamento de Servizos Sociais Comunitarios Básicos emitirá informe-proposta que se elevará á Alcaldía para que dite a resolución pertinente, concedendo ou denegando a tarxeta solicitada.1.4. A concesión ou denegación da tarxeta de estacionamiento deberá resolverse nun prazo máximo de seis meses dende o inicio do procedemento. Transcurrido dito prazo sen que se dictara resolución expresa, poderáse entender desestimada a solicitude sen prexuicio da obligación legal de resolver que recae sobre a Administración.2. No caso de persoas xurídicas: 2.1. O interesado deberá presentar, no Rexistro Xeral do Concello a solicitude mediante o impreso normativo que figura no anexo I da presente ordenanza, acompañada de: a) Fotocopia do último recibo, no seu defecto, do certificado de alta no IAE (imposto sobre actividades económicas). b) Fotocopia del CIF/NIF. c) Relación das matriculas dos vehículos dedicados ó transporte de persoas con movilidade reducida e fotocopia de permiso de circulación e ficha técnica de cada uno de los vehículos.2.2. O Concello comprobará que o solicitante reúne os requisitos establecidos no artículo 3.2. 2.3. O Concello resolverá no prazo de tres meses. Transcurrido dito prazo sen que se dictara resolución expresa poderáse entender desestimada a solicitude sen prexuicio da obrigación legal de resolver que recae sobre a Administración. Disposición adicional primeira Concesión da tarxeta de estacionamento provisional.1. Atendendo a razóns humanitarias, excepcionalmente concederase unha tarxeta de estacionamento de carácter provisional de vehículos automóbiles ás persoas que presenten mobilidade reducida, aínda que esta non sexa ditaminada oficialmente, por causa dunha enfermidade ou patoloxía de extrema gravidade que supoña fehacientemente unha redución substancial da esperanza de vida que se considera normal para a súa idade e demais condicións persoais, e que razoablemente non permita tramitar en tempo a solicitude ordinaria da tarxeta de estacionamento.2. Para a obtención da tarxeta de estacionamento provisional, a acreditación dos extremos enunciados no apartado anterior efectuarase mediante a emisión do correspondente certificado polo persoal médico facultativo dos servizos públicos de saúde, que deberá contar coa validación da inspección dos servizos sanitarios competentes por razón do domicilio da persoa solicitante.3. Ás persoas titulares da tarxeta de estacionamento provisional seranlles de aplicación os dereitos, obrigas e condicións de uso regulados nesta norma, durante o tempo que dure a súa concesión.4. A concesión da tarxeta de carácter provisional terá unha duración máxima dun ano, podendo prorrogarse por un período igual, sempre que se manteñan as condicións iniciais requeridas para o seu outorgamento.5. A través dos órganos de coordinación entre o Estado e as comunidades autónomas existentes, as administracións públicas consensuarán os criterios de emisión da tarxeta provisional.6. O órgano competente para a emisión da tarxeta poderá realizar as actuacións necesarias para a comprobación da concorrencia dos requisitos previstos nesta disposición. Disposición final A presente ordenanza entrará en vigor unha vez publicado o seu texto íntegro no BOP de A Coruña transcurrindo o prazo previsto no artigo 65.2 da Lei Reguladora das bases de Réximen Local. Zas, 5 de abril de 2016. O alcalde Asdo.: Manuel Muiño Espasandín ANEXOS ANEXO I SOLICITUDE DA TARXETA DE ESTACIONAMENTO 1. DATOS DA PERSOA SOLICITANTE 2. DATOS DA PERSOA REPRESENTANTE (no caso de actuar por medio de representante) 3. DATOS DO VEHÍCULO * EXPÓN  Que ten recoñecida a imposibilidade de uso de transporte colectivo e así figura no certificado emitido polo equipo de valoración e orientación (EVO) correspondente.  Que está recoñecido cun grao de discapacidade (______%), pero no certificado non aparece expresamente recoñecida a imposibilidade de uso de transporte colectivo polo EVO correspondente.  Que ten graves problemas de mobilidade pero non ten certificado do grao de discapacidade por non estar recoñecido polo EVO correspondente.  Que son beneficiarios dunha tarxeta de estacionamiento concedida polo Concello de _____________________ e xa se solicitou o traslado do expediente para este municipio. SOLICITA Que previa comprobación dos requisitos necesarios para elo, se lle expida tarxeta de estacionamento, segundo o modelo establecido no Decreto 35/2000 de 28 de xaneiro, polo que se aproba o Regulamento e execución da Lei de accesibilidade e supresión de barreiras na Comunidade Autónoma de Galicia, comprometéndose a cumprir as normas que regulan a súa expedición. DOCUMENTOS QUE SE ANEXAN (marque cunha x a documentación que se anexa)  Copia do DNI/CIF do interesado. No seu caso, acreditación da representación e copia do DNI do representante.  Fotografía tamaño carnet.  Certificado do grao de discapacidade expedido polo Equipo de Valoración e Orientación de discapacidades da Consellería de Política Social da Xunta de Galicia, onde conste, no seu caso, a dificultade de mobilidade para utilizar transportes colectivos coa puntuación necesaria.  Carné de conducir do/a solicitante con discapacidade, se é quen conduce o vehículo, ou ben da terceira persoa que o transporte.  Certificado de empadronamento.  Fotocopia do último recibo, no seu defecto, do certificado de alta no IAE(impuesto sobre actividades económicas). En Zas, ___ de ___________________ do 20___. PERSOA INTERESADA OU REPRESENTANTE Asdo. DIRIXIDO Ó ALCALDE-PRESIDENTE DO CONCELLO DE Z AS Nota informativa: Aos efectos das responsabilidades a que houbera lugar, infórmase ao interesado que: O partado 4 do artigo 71. bis da Lei 30/1992, do 26 de novembro, de Réxime XUrídico das Adminsitracións Públicas e de Procedemento Administrativo Común, dispón que “A inexactitude, falsidade ou omisión, de carácter esencial, en calquera dato, manifestación ou documento que se acompañe ou incorpere a unha declaración responsable ou a unha comunicación previa, ou a non presentación ante a Administración competente da declaración responsable ou comunicación previa, determinará a imposibilidade de continuar co exercicio do dereito ou actividade afectada desde o momento en que se teña constancia de tales feitos, sen pexuízo das responsabilidades penais, civís ou administrativas a que houbese lugar. Así mesmo, a resolución da Adminsitración Pública que declare tales circusntancias poderá determinar a obriga do interesado de restituír a situación xurídica ao momento previo ao recoñecemento ou ao exercicio do dereito ou ao inicio da actividade correspondente, así como a imposibilidade de instar un novo procedemento co mesmo obxecto durante un período de tempo determinado, todo iso conforme aos termos establecidos nas normas sectoriais de aplicación”. Requerimento de documentación en relación coa solicitude e por ser preciso para a súa tramitación notifícaselle que según o art.71.1 da LRJPAC dispón dun prazo de 10 días para achegar a documentación que non presentara. Se non a achega no dito prazo considerarase que desistíu da súa petición, previa resolución dictada ao abeiro do art.42 da LRJPAC.